# León Grau Mullor

León Grau Mullor (Alcoi, L'Alcoià, 1937 - 2016) va ser un empresari valencià, dedicat als sectors tèxtil i immobiliari. La seua faceta social va ser coneguda, sobretot, per la seua tasca dedicada al mecenatge i patrocini d'equips esportius i com a coleccionista d'art contemporani.

## Biografia

León Grau (més conegut com a Lionel) naix a Alcoi en 1937. Comença a treballar amb dotze anys, el 1949, dedicant-se junt a son pare i els seus germans a un negoci de draps que a poc a poc va anar prosperant fins a esdevenir una important fàbrica de teixits. Al llarg de la seua vida, ha tingut empreses amb seu social a Muro, Cocentaina, Mutxamel o Alcázar de San Juan a causa, entre d'altres, d'un problema crònic de falta de sòl industrial a la capital alcoiana. Les seues empreses filateres han arribat a tindre una plantilla de 400 treballadors, si bé actualment a les seues empreses treballen unes 150 persones a Alcoi i altres 150 a una planta a l'Índia.
Entre les empreses que ha creat hi trobem Industrias Grau Mullor, creada en 1973. Posteriorment, també fundaria Comercial Abril, amb seu a Cocentaina i Hilaturas Miel, a Alcázar de San Juan. Actualment es troba al capdavant d'Hilaturas Miel (1983) i des de 1990 es dedica també al sector immobiliari amb l'empresa ENRILE. La seua trajectòria empresarial li va valdre un guardó de la Cambra de Comerç d'Alcoi en 2010.
Lionel Grau també és secretari del consell d'administració de la companyia asseguradora Unión Alcoyana.
Pel que fa a la seua tasca de mecenatge i patrocini esportiu, la seua família està lligada a l'equip Patí Alcodiam des de l'any 1974. La seua empresa immobiliària, ENRILE, patrocina actualment l'equip i el mateix Lionel ha finançat moltes despeses de l'equip. També va ser president de l'equip i actualment n'és president d'honor.
També ha realitzat tasques de mecenatge amb l'equip de futbol local, el Deportivo Alcoyano.
Una altra faceta pel que és conegut és la seua participació en les festes de Moros i Cristians. És membre de la Filà dels Barbarescs (Bequeteros), amb qui va ser Capità Moro d'Alcoi en 1998. El carnet número 1 de la filà està al seu nom per antiguitat. A banda dels bequeteros, també és membre d'una filà cristiana: els maseros.
A més, participà del "boato" de la capitania cristiana dels croats en 1993.

### Fundació Lecasse

Fou un dels més importants col·leccionistes d'art contemporani del País Valencià, amb les activitats de la Fundació Lecasse que va fundar per a l'adquisició d'obres d'art. La fundació tenia una sala d'exposicions en els baixos d'un cèntric hotel d'Alcoi i va allotjar exposicions de Rafael Canogar, Rafael Armengol, Antoni Tàpies i Joan Castejón, entre d'altres. Va col·laborar en nombroses ocasions amb la Diputació Provincial d'Alacant.
La Fundació comptava amb la col·lecció més gran d'obres de l'artista Joan Castejón, gairebé dues-centes obres originals. Una part d'elles va ser l'exposició amb què es va inaugurar l'espai d'exposicions de la fundació. Amb la dissolució de la fundació, la col·lecció va dividir-se entre els hereus de Leonel Grau Mullor. Les obres van ser adquirides durant els anys 70, 80 i 90.

## Referències

* ↑ «Duelo por el fallecimiento de León Grau, mecenas del CD Alcoyano». Federació de Futbol de la Comunitat Valenciana, 01-09-2016 [Consulta: 1r setembre 2016].
* 1 2 3 4 5 6 «Entrevista a León Grau». Arxivat de l'original el 2016-03-03. [Consulta: 30 novembre 2011].
* ↑ Francisco Jover S.A. recibe el premio de la comarca y León Grau por su trayectoria. Arxivat 2016-03-03 a Wayback Machine. - Notícia a textilalcoyana.com del 23 de desembre de 2010 (castellà)
* ↑ Camps se olvida de la Canal Arxivat 2011-12-24 a Wayback Machine. notícia del 29 de desembre de 2010 a Pàgina 66 (castellà)
* ↑ La Unión Alcoyana nombra nuevo consejero a Rafael Silvestre García Notícia a Información del 20 de gener de 2009 (castellà)
* ↑ Hockey de primera en Alcoy notícia a El País del 14 de maig de 2002 (castellà)
* ↑ ´Necesitamos motores, no conos´ Notícia a Información del 17 de desembre de 2010 (castellà)
* ↑ Las plantillas del Alcoyano brindan por los éxitos Notícia a Información del 13 de maig de 2010 (castellà)
* ↑ Peralta: \"Lionel Grau es el presidente ideal del Alcoyano\". Notícia del Ciudad de Alcoy del 26 de febrer de 2002 (castellà)
* ↑ "L"Himne de Festes" dio paso en Alcoy a la trilogía de Moros y Cristianos Notícia a El País del 22 d'abril de 1998 (castellà)
* ↑ CAPITANIA CRUZADOS 1993 (3 de maig de 2011)
* ↑ «Exposició de Zurbarán a la Fundació Lecasse - VilaWeb». notícia a Vilaweb del 14 de maig de 2001 (castellà)
* ↑ Castejón a la Fundació Lecasse (3 de maig de 1995)
* ↑ Catàlegs publicats per la Fundació Lecasse (selecció) (3 de maig de 2010)
* ↑ Exposició de Francisco de Zurbarán a la Fundació Lecasse (20 de novembre de 2001)
* ↑ Castejón a la Fundació Lecasse (3 de maig de 1995)